Norveška, Nordic outdoor programme

Norveška je dežla divje narave, bogate športne tradicije in prijaznih ljudi. Vse to odtehta značilno visoke cene vsakdanjih življenjskih potrebščin. Administracija in komunikacija s profesorji in koordinatorji poteka gladko in ažurno. Poiskati in rezervirati študentsko sobo ni bilo nikoli tako preprosto.

V svojem štiri mesečenem bivanju sem bila del Nordijskega program, kateri je bil eden izmed najlepših življenjskih izkušenj. Veliko sem se naučila o sebi ter stkala posebne vezi z ljudmi, ki so bili del programa. Narediti iglu in kasnje tudi preživeti noč v njem je vsekakor nepozabno in edinstveno. Drsanje, plezanje, tek na smučeh in tudi vožnja s kanuji, so tkali moj norveški vsakdan. Vse to so dodatno popestrila predavanja, ki so vedno imela inovativen in mladostniški pristop. Omogočeno nam je bilo tudi poučevanje na mestni osnovni šoli, kjer sem se veliko naučila o svojih vodstvenih sposobnostih, pedagoških pristopih in javnem nastopanju.

Gibanje v narave in doživljanje njenih lepot predstavlja Norvežanom pomemben del kulture in vsakdana. Resnično doživeti in živeti ta koncept je stanje duha, ki ga bom vedno nosila s seboj. Prav tako ljudi, ki so sedaj postali moja družina.

Karin Bartolič